Umsögn vegna frumvarps til laga um breytingu á lögum 60/2013 um náttúruvernd,

???\_\_\_\_. þingmáls á 149. löggjafarþingi, 2018 – 2019,

frá Landssamtökum landeigenda á Íslandi

Landssamtök landeigenda á Íslandi vísa máls S-74/2019 á samráðsgátt ráðuneytisins þar sem gefinn er kostur á umsögn um drög að frumvarpi um breytingu á lögum um náttúruvernd 60/2013. sem fyrirhugað er að leggja fram á Alþingi.

**Í greinargerð með tillögunum er því haldið á lofti að hinn forni réttur landsmanna, sem nauðsynlegur var áður en vegir voru lagðir um landið, að fara um eignarlönd annara til þess að menn kæmust að sínum eigin lendum eða bústöðum, hafi verið einhvers konar almannaréttur. Jónsbókarákvæðunum um umferð manna var ætlað að tryggja að almenningur kæmist um landið með þeim hætti sem þá tíðkaðist þe. gangandi eða ríðandi og að menn ættu þess kost að hvíla sig og reiðskjóta sína, hagnýta náttúruna sér til næringar og að hestar gætu bitð gras. Þessi almenni umferðarréttur er fráleitt nauðsynlegur með sama hætti og áður var eftir að vélknúin ökutæki komu til, vegir voru lagðir og slóðar kortlagðir. Það er fjarstæða og útursnúningur í pólitíska þágu, að halda því fram að hægt sé að færa þennan forna umferðarrétt einstaklinga í þann búning að ferðamenn eigi nú að öðlast óskoraðan rétt til þess að fara um eignarlönd manna án nokkurra skilyrða. Á grundvelli þessa meinta almannaréttar eigi þannig að veita hundruðum þúsunda manna heimild til þess að koma akandi á þjóðvegum landsins með nútíma tækni, nema staðar við eignarlönd manna hvar sem þau kunna að vera staðsett og vaða yfir þau að eigin geðþótta og með tilheyrandi hættu á mengun, ónæði og náttúruspjöllum.**

Landssamtök landeigenda á Íslandi telja að þær breyting num eða öðrum hætti, vera runna undan rifjum hagsmunaaðila í ferðaþjónustu. Tillagan sé annars tilefnislaus og að hún muni valda landeigendum, verulegum skaða og jafnvel leiða til þess að óviðkomandi einstaklingar eða fyrrtæki geti leynt og ljóst nýtt eða staðið fyrir atvinnurekstri ( ferðaþjónustu) á eignarlöndum manna án nokkurs endurgjalds og án þess að landeigandi geti rönd við reist um vernd og umgengni lands síns.

Landssamtök landeigenda á Íslandi telja að auk þess sem tillagan gangi gegn hagsmunum landeigenda sé hún beinlínis andstæð náttúruvernd. Í greinargerð með tillögunum segir þannig: „*Mikil umferð gangandi aðila getur t.d. auðveldlega leitt til gróðurskemmda, sérstaklega um vetur þegar frostlaust er og jörð er auð og blaut. Þá getur verið full ástæða til að takmarka umferð um viðkvæm svæði til að varna frekari skemmdum.*“ Ekki er þarna minnst á aukna og takmarkalausa umgengni fólks, hvaðan sem er af jarðarkringlunni sem hefur margvísleg áhrif á landið. Þannig hafa alþjóðleg samtök lækna og dýralækna til dæmis bent á að fjölþjóðleg umferð um tiltölulega óspillt land veldur aukinni smithættu og hættu á ónæmi fyrir sýklalyfjum fyrir menn og dýr sem á landinu þrífast.

Ákvæðið um bann við gjaldtöku er brot á stjórnarskrárvörðum rétti landeigenda til þess að nýta þær heimildir sem í eignarrétti þeirra felast. Tillagan er úr takti við þá þróun sem fylgt hefur hinum aukna straumi ferðamanna og er þá sérstaklega ef litið er til hugmynda stjórvalda um gjaldtöku á landi undir yfirráðum ríkisins og þá hvort heldur sem litið er til þjóðgarða, þjóðlendna eða annarra svæða sem lúta forsjá ríkisvaldsins. Um þetta er vísað til 85. og 92. gr. náttúruverndarlaga nr. 60/2013 og til 39. gr. frumvarpsdraga umhverfis- og auðlindaráðuneytisins um þjóðgarðastofnun. Víða má þannig finna hugmyndir um gjaldtöku ríkisins af ferðamönnum vegna ferða þeirra um landið. Þá er til hliðsjónar vísað til gjaldskrár Isavia vegna bílastæða við Leifsstöð þar sem um er að ræða grímulausa gjaldtöku fyrir stöðu nútíma fararskjóta almennings, þ.e bifreiða, á landi án þess að nokkur þjónusta komi á móti.

Ákvæðið í 2. gr. frumvarpsins er afar óraunhæft, illa ígrundað og hreint út sagt barnalegt. Þannig er eina takmörkunin sem sett er í ákvæðinu, þ.e. að þegar leita þurfi leyfis landeiganda, að um sé að ræða *endurteknar hópferðir um ákveðna staði á eignarlöndum í byggð sem skipulagðar eru í atvinnuskyni, sem valdið geta spjöllum á náttúru eða ónæði.*

Hér eru sett fjöldamörg skilyrði fyrir því að leita þurfi samþykkis landeiganda. Ekki er með nokkrum hætti mögulegt fyrir landeigendur að átta sig á því hvort um sé að ræða hópferðir um land þeirra, hvort ferðirnar séu endurteknar, hvort þær séu skipulagðar í atvinnuskyni, hvort þær séu líklegar til að valda ónæði eða hvort þær kunni að valda spjöllum á náttúru landsins. Orð í greinargerð um að þarna verð kveðið ***skýrt*** á um það hvenær leyfi landeiganda þurfi til þess að för um land verði heimil eru hreint öfugmæli.

Vegna yfirlýsingar í greinargerð um samráð við hagsmunaaðila er vísað til bréfs landssamtakanna til ráðuneytisins dags. 14. september 2018. Við samningu frumvarpsdraga þeirra sem hér eru til umfjöllunar hefur ekkert tillit verið tekið til þeirra sjónarmiða og tillagna sem þar koma fram. Svo virðist sem einungis hafi verið tekið tillit til hagsmuna ferðaþjónustunnar og þá óháð því hvort hún nefnir sig útivistarsamtök eða ferðaþjónustufyrirtæki.

Landssamtök landeigenda telja afar brýnt að frá þessum tillögum verði horfið og að ákvæði 18. og 24 gr. núgildandi náttúruverndarlaga nr. 60/2013 standi óbreytt.

Virðingarfyllst,

F. h. Landssamtaka landeigenda á Íslandi

Sigurður Jónsson varaformaður